Diari Oficial de la Generalitat Valenciana


Sumari del DOGV 6280, del 02-06-2010 (2010/6207)

Informació pública del projecte d'orde de la Conselleria de Sanitat per la qual es regula la farmacovigilància dels medicaments d'ús humà a la Comunitat Valenciana.
--------------------------------------------------------------------------------------------------------------------------------------------------------------------

### Dades del document

Número de DOGV
:   6280

Data del DOGV
:   02-06-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/6207


Organisme emissor
:   Conselleria de Sanitat

Tipus de document
:   Anunci

Informació pública del projecte d'orde de la Conselleria de Sanitat per la qual es regula la farmacovigilància dels medicaments d'ús humà a la Comunitat Valenciana. [2010/6207]  
L'article 43 de la Constitució reconeix el dret de la protecció de la salut i atribuïx als poders públics la competència d'organitzar i tutelar la salut a través de mesures preventives i de les prestacions i servicis necessaris, també indica que la llei establirà els drets i deures de tots respecte a això. L'article 99 de la Llei 14/1986, de 25 d'abril, General de Sanitat, ja va establir l'obligatorietat de fabricants i professionals sanitaris de comunicar els efectes adversos causats per medicaments i altres productes sanitaris, quan poguera derivar-se'n un perill per a la vida o salut dels pacients.  
La Conselleria de Sanitat, conscient de la transcendència de la seguretat dels medicaments, participa en el Programa de Farmacovigilància del Sistema Espanyol de Farmacovigilància de Medicaments d'Ús Humà des de 1987, i inicia les funcions en esta matèria per mitjà de convenis amb el Ministeri de Sanitat i Consum. La Farmacovigilància de medicaments d'ús humà està transferida a la Comunitat Valenciana des de l'1 de gener de 2000, en virtut del qual establix el Reial Decret 851/1999, de 21 de maig, sobre traspàs de funcions i servicis de l'administració de l'Estat a la Comunitat Valenciana en matèria d'execució de la legislació sobre productes farmacèutics.   
L'impacte de les noves tecnologies, el desenvolupament dels sistemes d'informació sanitaris en l'Agència Valenciana de Salut i l'impuls a la seguretat en la utilització de teràpies en els pacients aconsellen que, per a un exercici més eficient de les referenciades competències i en desplegament de les funcions específiques atribuïdes a les comunitats autònomes en el RD 1344/2007, cal actualitzar l'estructura i el funcionament de la farmacovigilància a escala autonòmica.  
Per tot això, la Conselleria de Sanitat ha iniciat la tramitació del procediment d'elaboració del projecte d'orde de la Conselleria de Sanitat per la qual es regula la farmacovigilància de medicaments d'ús humà a la Comunitat Valenciana.  
Segons que disposa l'article 43.1.c) de la Llei 5/1983, de 30 de desembre, del Consell, atés que el projecte normatiu afecta l'esfera dels drets i interessos legítims dels ciutadans, es procedix a l'obertura del tràmit d'informació pública de l'expedient. Amb esta finalitat, el projecte d'orde s'exposa al públic durant el termini de deu dies, comptats a partir del dia següent a la data de publicació del present anunci en el Diari Oficial de la Comunitat Valenciana, per tal que es puguen presentar les al·legacions que s'estimen oportunes sobre el seu contingut.  
L'expedient pot examinar-se de dilluns a divendres, en horari de 09.00 a 14.00 hores, en l'Àrea de Farmàcia i Productes Sanitaris, situada València, carrer Misser Mascó, número 31, primera planta.  
València, 25 de maig de 2010.- El director general de Farmàcia i Productes Sanitaris: José E. Clérigues Belloch.